Hygrophorus roseodiscoideus

Hygrophorus roseodiscoideus Hygrophoraceae familiako onddo espezie bat da. Nahiko jangarri ona.

Deskribapena 
Kapela: (3) 6 eta 10 (12) cm bitarteko diametrokoa, lehenengo ganbila, gero ganbil-laua, zertxobait deprimitua  zahartzean, titiduna; oso likatsua, ezaugarri honi denbora luzean eutsiz; arrosa-arre kolorekoa, erdialdea ilunagoa du, eta ertza krema kolorekoa edo krema-arrosa kolorekoa.

Orriak: Zabal, krema-arrosa kolorekoak.

Hanka: 13 cm arteko luzerakoa eta 1 eta 2 cm bitarteko lodierakoa, oinarrian puntan amaitzen da; likatsua, baina ez kapela bezain likatsua; zurixka, orrien antzeko tonuekin; erdi agerian dauden eraztunaren hondakinekin.

Haragia: Usain eta zapore leunak ditu.

Etimologia: Hygrophorus hitza grekotik dator, heze eta ekarri beharreko "phoréo"-tik, hau da, hezetasuna bildu eta kontserbatzen duenetik.

Jangarritasuna 
Jangarria.

Nahasketa arriskua 
Hygrophorus discoideus delakoarekin, nahas daiteke, hau ez da hain ikusgarria eta espora txikiagoak ditu. Hygrophorus leucophaeo-ilicis espeziearekin ere bai, hau berehala lehortzen da, argiagoa da, orri zuriak ditu eta oin lehorra. Arteen azpian ateratzen da.

Sasoia eta lekua 
Udazkenaren amaieran eta neguaren hasieran; arrunta arteen (Quercus ilex) orbeletan. Batzuetan baita Quecus pubescens zuhaitzen azpian ere, taldeetan.

Banaketa eremua 
Espainia, Frantzia, Italia.

Erreferentziak

Kanpo estekak 

Hygrophorus